Floristikk er en studie av flora i et eller annet territorium. Tradisjonell plantegeografi handler i stor grad om floristikk og floristisk klassifisering. Innenfor floristisk plantegeografi forsøker mer enn å få oversikt over de planter som finnes i et bestemt område og som til sammen utgjør stedets flora. På grunnlag av dette materiale har man delt jorden i «florariker» eller «floraregioner». Når hele jordkloden tas i betraktning, har følgende regioner blitt skilt ut: Den holarktiske region består av hele den tempererte og kalde sone på den nordlige halvkule. Her er arter som trær som bjørk og pile og planter i familier som soleie, korsblomst, rose, sildre- og skjermplanter. Den paleotropiske region omfatter de tropiske delene av Afrika og Asia og domineres av familier som palmer, myrkongle, ingefær og laurbær. Den neotropiske region omfatter de tropiske delene av Amerika. Denne regionen har likheter med den peleotropiske region, ved at familiene palme-, myrkongle-, ingefær- og laurbærfamilien dominerer. Andre karakteristiske familier er ananas, cannaceae og kaktus I den australske region er eucalyptus og familien casuarinaceae vanlige. Kapplandet er en liten region som omfatter deler av Sør-Afrika. Den antarktiske region omfatter antarktisk og sørspissen av Sør-Amerika.